**Al-Madina xalqaro universiteti** (**MEDIU**; malaycha: *Universiti Antarabangsa Al-Madinah*) Malayziyadagi mustaqil ta'lim muassasasi. U 2006-yilda tashkil etilgan bo‘lib, islom tamoyillari va qadriyatlariga asoslanadi.

MEDIU Malayziya hukumati Oliy taʼlim vazirligi (MOHE) tomonidan litsenziyalangan. Uning dasturlari Malayziya malaka agentligi (MQA) tomonidan akkreditatsiya qilingan. Universitet xalqaro mukammallik darajasiga mos keladigan bilimlarni rivojlantirish va intellektual almashinuvini maqsad qilgan. U bosh direktor Dr. Abdulloh bin Saad Alarefiy tomonidan boshqariladi.

MEDIU kampusda offlayn va onlayn darslarni taklif qiladi.

Tarixi
------

MEDIU 2006-yilda tashkil etilgan. 2007-yil 20-mayda u Malayziya hukumati Oliy taʼlim vazirligi (MOHE) tomonidan roʻyxatga olingan va akkreditatsiya qilingan.

2008-yilda ilk bor talabalar qabul qilingan va Islom fanlari, tillar, moliya va maʼmuriy fanlar, kompyuter va axborot texnologiyalari hamda tillar markazi kabi fakultet va dasturlar ochilgan. Universitetning Janubi-Sharqiy Osiyo, Yaqin Sharq va Yevropada xizmat ko'rsatuvchi markazlari soni to'qqiztaga yetgan.

Universitet kompyuter fanlari, moliya va ma'muriy fanlar, muhandislik kabi ilmiy va amaliy sohalarda an'anaviy ta'limni boshlash uchun protseduralarni yakunlagan. 2010-yil sentabr oyida universitetga talabalarning birinchi offlayn o'quv dasturiga qabuli boshlangan.

2011-yilda Tillar fakulteti va Islom fanlari fakultetida bitiruvchilarning birinchi guruhi bitiruv marosimida ishtirok etishgan.

2012-yilda MEDIU Granada xalqaro kolleji (GIC) bilan ta’limni rivojlantirish sohasida memorandum imzolagan. 2013-yilda MARA tomonidan MEDIUda islom fanlari va arab tillari boʻyicha daraja kurslari ochish uchun MARA taʼlim krediti sxemasi boʻyicha roʻyxatga olish va homiylik dasturini tasdiqlangan.

2014-yilda 2265 nafar talaba fevral oyi uchun qabulga ariza topshirgan. MEDIU fransuz tilidagi rasmiy veb-saytini ishga tushirgan hamda Yaman va Nigeriyadagi Oliy ta'lim va ilmiy tadqiqotlar vazirligi tomonidan akademik dasturlari tan olingan. Jami 40 ta akademik dasturlar MQA tomonidan toʻliq akkreditatsiya maqomini olgan.

2015-yilda u Suriya Arab Respublikasi, Sudan Respublikasi va Falastindagi Oliy ta'lim vazirligi tomonidan o'quv dasturlarini tan olgan. *"Majma"* va *"Arraskhun Journal"* ilmiy nashri tarqatilgan. Universitetda 84 millatdan 2384 nafar faol talaba va 70 millatdan 1982 nafar bitiruvchi bor. Jami 48 ta akademik dasturlar MQA tomonidan toʻliq akkreditatsiya maqomini olgan.

### Tashkil etilishi va hukumat tomonidan tan olinishi

Al-Madina xalqaro universitetini tashkil etish g‘oyasi bir guruh musulmon olimlari tomonidan ilgari surilgan. Al-Madina xalqaro universiteti islom payg'ambari Muhammad birinchi islom davlatining poytaxti boʻlgan, islomiy ilm izlovchilar uchun qibla hisoblangan shahar boʻlmish Al-Madina Al-Munavvara nomi bilan atalgan.

MEDIU 2006-yil 26-dekabrda Malayziya Oliy Taʼlim Vazirligi tomonidan (MOHE) universitet sifatida e'tirof etilgan va 2007-yil 20-iyunda roʻyxatdan oʻtgan (KPT/JPS/DFT/US/B22).

MEDIU 1996-yildagi Malayziyaning Xususiy Oliy Taʼlim (MOHE) qonuni (555-sonli qonun) asosida faoliyat olib boradi. Bu uning tashkil etilishi va maʼmuriyatini boshqaradi.

Akademik dasturlari
-------------------

Al-Madina xalqaro universiteti o'qitiladigan kurslar va tadqiqot dasturlarida o'qishlikni taklif qiladi. Universitetda oltita fakultet mavjud, bular: Islom fanlari, muhandislik, moliya va maʼmuriy fanlar, kompyuter va axborot texnologiyalari, taʼlim va tillar. Akademik dasturlar katta ilmiy unvon va ish tajribasiga ega olimlar tomonidan ishlab chiqilgan. MEDIU akademik dasturlari talabalarga bilim va ko'nikmalarini oshirishda yordam beradi.

### Tadqiqot dasturlari

MEDIU akademik tadqiqot dasturlarida ta'lim olishlikni taklif qiladi. Yuqori malakali ilmiy rahbarlar talabalarni muhim muammolarni hal qilish uchun ilmiy jihatdan ilg'or va intellektual jihatdan qiziqarli tadqiqotlar o'tkazishga yo'naltiradi va ularning faoliyatini qo'llab-quvvatlaydi. Tadqiqot dasturlari talabalarga noyob va qiyin joylarni o'rganishga ko'mak beradi. Universitet magistratura va doktorantura darajasida 35 dan ortiq aspirantura tadqiqot dasturlarida o'qishlikni taklif etadi.

O'rganish usullari
------------------

* Al-Madina xalqaro universitetida (MEDIU) talabalar shaharchasida ta'lim olish o'qituvchi, professor yoki o'qituvchi yordamchisi bilan o'quv kampuslarida amalga oshiriladi. MEDIU Akademik xodimlariga qarang.
* Onlayn ta'lim o'rganish va baholash jarayonining haqiqiy tizimiga asoslanadi. Talabalar oraliq va yakuniy imtihonlarni oʻz davlatlarining vakolatli imtihon markazlarida topshirishadi. Ta'lim usuli elektron qo'llab-quvvatlanadigan ta'lim va o'qitishning barcha shakllarini, shu jumladan Edtechni o'z ichiga oladi. Talabalar texnologiya orqali darslarda ishtirok etishlari kerak. Ular darsga qatnashishning minimal talabiga (70%) javob berishlari darkor.

Yana qarang
-----------

* Islom ta'lim muassasalari ro'yxati

* Ta'lim vazirligi, Malayziya hukumati: . 2015-yil 21-mayda olingan
* Malayziya malaka agentligi: . 2015-yil 21-mayda olingan

|  |  |
| --- | --- |
| Tashqi havolalar Buni Vikimaʼlumotlarda tahrirlash | 
* ISNI: 0000 0004 1778 1026
* VIAF: 315118537
* en:WorldCat Identities: viaf-315118537

 |


1. ↑  *Sharma/Singh Virdee.* „EGYPT: Alternatives sought after universities close".  universityworldnews.com. Qaraldi: 2014-yil 28-yanvar.
2. ↑  „Al-Madinah International University (MEDIU)".  mediu.edu.my. Qaraldi: 2014-yil 28-yanvar.
3. ↑  „Al-Madinah International University (MEDIU) in Shah Alam, Selangor, Malaysia".  123university.net. Qaraldi: 2014-yil 28-yanvar.
4. ↑  „Al-Madinah International University".  afterschool.my. Qaraldi: 2014-yil 28-yanvar.